Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 84/15/7712	Svidník, 27.4.2015
EEČ : 2-60-27-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek tomu, že rozhodnutím Okresného súdu vo Svidníku č.k.  5C/133/2014-27 zo d¨ľa 14.7.2014, ktoré nadobudlo právoplatnosť d¨ľa 6.8.2014 bol zaviazaný prispievať na výživu maloletého XXXXX, nar. XXXXX mesačne sumou vo výške 30% zo sumy životného minima na nezaopatrené neplnoleté dieťa vždy do l5. d¨ľa v mesiaci k rukám oprávnenej XXXXX, si túto povinnosť z nedbanlivosti neplní vo Svidníku ani inde za obdobie od mesiaca august 2014 doposiaľ, čím mu na výživnom vznikol dlh vo výške 244,17 €, 

lebo  tento skutok nie je trestným činom a nie je dôvod na postúpenie veci

Odôvodnenie:
D¨ľa 22.4.2015 predložil poverený príslušník PZ Obvodného oddelenia PZ vo Svidníku podľa § 209 ods. 1 Tr. poriadku návrh na podanie obžaloby na obv. XXXXX pre prečin zanedbania povinnej výživy podľa § 207 ods. 1 Tr. zákona, tak ako je uvedený vo výrokovej časti tohto uznesenia.

Preskúmaním spisu som zistil, že návrh policajta na podanie obžaloby nie je dôvodný a sú dané dôvody na zastavenie trestného stíhania podľa § 215 ods. 1 písm. b/ Trestného poriadku. 

Obvinený vo svojej výpovedi uviedol, že oprávnená XXXXX ho nechcela uznať za otca dieťaťa, neumožnila mu stretávať sa dieťaťom. Sám podal návrh na určenie otcovstva. V súčasnej dobe je stále študentom strednej školy bezfinančného  príjmu a v budúcnosti, keď bude zarábať chce prispievať na výživu dieťaťa. 

XXXXX súdu vo Svidníku č.k. 5C/133/2014-82 zo d¨ľa 20.3.2015, ktorý nadobudol právoplatnosť d¨ľa 16.4.2015, bolo zastavené konanie o určení otcovstva z dôvodu, že došlo k súhlasenému vyhláseniu rodičov o určenie otcovstva obv. XXXXX.

Zo správy Strednej odbornej školy technickej vo Svidníku zo d¨ľa 27.1.2015 vyplýva, že obv. XXXXX je žiakom III. ročníka odbor autoopravár. 

Samotné zistenie, že obv. XXXXX si neplnil svoju zákonnú povinnosť vyživovať iného, ešte neznamená, že sa dopúšťa prečinu zanedbania povinnej výživy podľa § 207 Tr. zákona. Pre vyslovenie záveru, že obvinený sa dopustil prečinu podľa § 207 Trestného zákona, musí byť preukázaná aj subjektívna stránka skutkovej podstaty trestného činu. Pri skúmaní zavinenia páchateľa prečinu podľa § 207 Tr. zákona, je potrebné vychádzať z jeho sociálnej, majetkovej a finančnej situácie, pričom treba náležíte zistiť i dôvody, ktoré sa o túto jeho situáciu pričinili.  

Podľa § 215 ods. 1 písm. b/ Tr. zákona prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

	Keďže bolo preukázané, že obvinený nemá dostatok finančných prostriedkov na platenie výživného, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miroslav Ryzner
prokurátor